**Lucas Piazón** (s. 20. tammikuuta 1994 São Paulo, Brasilia) on brasilialainen jalkapalloilija. Hän edustaa portugalilaisseura Bragaa, jonne hän siirtyi tammikuussa 2021. Hän kuului yhdeksän vuotta Englannin Valioliigassa pelaavan Chelsean omistukseen mutta pelasi pääasiassa muissa seuroissa lainasopimuksilla, Englannin lisäksi Espanjassa, Alankomaissa, Saksassa, Italiassa ja Portugalissa.

Ura
---

### Juniorivuodet

Piazón aloitti uransa Brasilialaisessa Coritibassa, jossa hän oli paras maalintekijä kaikissa junioriturnauksissa, joissa hän oli mukana. Vuonna 2007 hän siirtyi Atlético Paranaenseen. Vuonna 2008 Piázon siirtyi edelleen São Pauloon.

Vuonna 2009 Piázon oli yksi Brasilian alle 15-vuotiaiden maajoukkueen tähdistä Alle 15-vuotiaiden Etelä-Amerikan mestaruuskisoissa voittaen turnauksen maalikuninkuuden 10:llä maalillaan ja auttaen Brasilian turnauksen kakkossijalle. Maaliskuussa 2011 hänen ollessa mukana Alle 17-vuotiaiden Etelä-Amerikan mestaruusturnauksessa, Englantilainen Chelsea teki São Paulon kanssa esisopimuksen Lucasin siirtymisestä Chelseaan vuonna 2012.

#### Chelsea

Piazón pelasi vakuuttavan debyyttikauden Chelseassa pelaten säännöllisesti sekä reserveissä että seuran nuorisojoukkueessa. Hän oli tärkeässä roolissa Chelsean U-18-joukkueen voittaessa FA Youth Cup vuonna 2012. Piazón päätti debyyttikautensa Chelseassa nimeämiseen Chelsean Vuoden nuoreksi pelaajaksi. Tammikuussa 2012 Piazón pidensi alkuperäistä sopimustaan vuoteen 2017.

Seuraavalla kaudella 2012-13 Piazón pelasi Chelsean U-21-joukkueessa ja teki joukkueen kauden ensimmäisen maalin 1. syyskuuta 5-0-voitossa Wolverhamptonin U-21-joukkueesta. Ottelussa hän teki myös 5-0-maalin.

### Ammattilaisura

#### Chelsea (2012-)

Piazón oli ensimmäistä kertaa Chelsean ykkösjoukkueen mukana ollen käyttämätön vaihtopelaaja kauden 2011-12 Valioliigan viimeisellä kierroksella Blackburnia vastaan. Piazón teki ykkösjoukkue-debyyttinsä syyskuussa 2012 Englannin liigacupin 6-0-voitossa Wolverhamptonia, jossa hän myös syötti Ryan Bertrandin tekemän 2-0-maalin. Hän teki Valioliiga-debyyttinsä 23. joulukuuta 8-0-murskavoitossa Aston Villasta tullen kentälle 74. peliminuutilla. 75. minuutilla hän syötti Ramiresin tekemän ottelun 6-0-maalin. 16. tammikuuta 2013 hän siirtyi lainalle Espanjan Primera Divisiónin Málagaan loppukaudeksi.

#### Málaga (2013)

Piazón teki Primera División-debyyttinsä 9. helmikuuta tullen 66. minuutilla vaihdosta kentälle 2-1-voitossa Levantesta. 16. helmikuuta hän syötti Javier Saviolan tekemän ottelun ainoan maalin Athletic Bilbaota vastaan. Hän syötti myös 9. maaliskuuta joukkueen 1-0-maalin 8. minuutilla vapaapotkusta 1-1-tasapeliin päättyneessä ottelussa Real Valladolidia vastaan. Málagassa hän pelasi yhteensä 13 ottelua, joista 11 liigassa ja 2 Mestarien liigassa ollen avauksessa 4 kertaa.

#### Vitesse (2013-2014)

Piazón siirtyi 9. elokuuta 2013 kauden mittaiselle lainalle Eredivisien SBV Vitesseen. Seurassa hän teki 11 maalia ja syötti kahdeksan 29:ssä pelaamassaan ottelussa. Hän teki ensimmäiset maalinsa seuralle 22. syyskuuta 2013 tehden 1-0- ja 3-0-maalit 3-0-voitossa PEC Zwollesta. Hän syötti maalin, ja teki ratkaisevan 3-2-osuman seuraavassa ottelussa NEC Nijmegeniä vastaan 29. syyskuuta 2013. Piazón johti Eredivisien maalipörssiä sarjan talvitauolla 11:llä maalillaan, mutta keväällä hän ei saanut tehtyä ainuttakaan.

#### Eintracht Frankfurt (2014–2015)

24. heinäkuuta Piazón siirtyi kauden 2014-15 kestävälle lainalle saksalaiseen Eintracht Frankfurtiin.

Lähteet
-------

1. ↑  Profiili Soccerway-sivustolla soccerway.com (englanniksi) Viitattu 1.1.2014.
2. 1 2  Lucas Piazon: 10 facts about Chelsea's goalscoring youngster news.yahoo.com (englanniksi) (24.12.2013) Viitattu 1.1.2014.
3. ↑  Profiili Player Profiles -sivustolla player-profiles.co.uk (englanniksi) Viitattu 1.1.2014.
4. ↑  Chelsea close in on ´new Kaka´ Lucas Piazon dailymail.co.uk (englanniksi) (16.3.2011) Viitattu 1.1.2014.
5. ↑  Chelsea confirm pre-contract deal with Lucas Piazon bbc.co.uk (englanniksi) (25.3.2011) Viitattu 1.1.2014.
6. 1 2 3 4 5 6 7 8  Lucas Piazón Chelsean sivustolla chelseafc.com (englanniksi) Viitattu 24.7.2014.
7. ↑  Lucas Piazon wins Chelsea Young Player of the Year sambafoot.com (englanniksi) (10.5.2012) Viitattu 1.1.2014.
8. ↑  UNDER-21 REPORT: CHELSEA 5 WOLVERHAMPTON WANDERERS 0 chelseafc.com (englanniksi) (2.9.2012) Viitattu 3.1.2014.
9. ↑  BBC Sport - Chelsea 8-0 Aston Villa bbc.com (englanniksi) (23.12.2012) Viitattu 3.1.2014.
10. ↑  Málaga land Chelsea's Piazón on loan uefa.com (englanniksi) (16.1.2013) Viitattu 3.1.2014.
11. 1 2  Performance data 2013 transfermarkt.com (englanniksi) Viitattu 3.1.2014.
12. ↑  Match report Málaga CF - Athletic Club transfermarkt.com (englanniksi) (16.2.2013) Viitattu 3.1.2014.
13. ↑  Match report Real Valladolid CF - Málaga CF transfermarkt.com (englanniksi) (9.3.2013) Viitattu 3.1.2014.
14. ↑  PIAZON HEADS TO VITESSE ON LOAN chelseafc.com (englanniksi) (9.8.2013) Viitattu 3.1.2014.
15. ↑  Performance data 2014 Transfermarkt (englanniksi) Viitattu 24.7.2014.
16. ↑  Vitesse Arnheim - PEC Zwolle Transfermarkt (englanniksi) (22.9.2013) Viitattu 24.7.2014.
17. ↑  NEC Nijmegen - Vitesse Arnheim Transfermarkt (englanniksi) (29.9.2013) Viitattu 24.7.2014.
18. ↑  Piazon verstärkt Eintracht Frankfurt eintracht.de (saksaksi) Viitattu 24.7.2014.
19. ↑  Piazón loaned to Frankfurt chelseafc.com (englanniksi) Viitattu 24.7.2014.

Aiheesta muualla
----------------

* Profiili Chelsean kotisivuilla (englanniksi)